Blandine Ebinger

Blandine Ebinger, født Blandine Loeser (født 4. november 1899 i Berlin, død 25. desember 1993 i Berlin) var en tysk skuespiller og chansonniere, datter av pianisten Gustav Loeser og skuespillerinnen Margarete Wezel.

Ebinger ble kjent med Friedrich Hollaender i 1919, og sammen med ham sterkt involvert i Berlins kabaretverden som opptredende, forfatter og komponist i 1920-årene, først i kabareten Schall und Rauch og Café Größenwahn.

Hun giftet seg med Friedrich Hollaender, og gjorde innspillinger av hans kabaretsanger, blant annet en sangserie kalt Lieder eines armen Mädchens. Selv om Ebinger og Hollaender avsluttet sitt ekteskap før Hollaender emigrerte til USA på grunn av de raskt vanskeligere kår for jødiske borgere tidlig i 1930-årene, ble  Ebinger ikke desto mindre gjenstand for diskriminering på grunn av ekteskapet, mye av det rettet mot deres halvjødiske datter, Philine, som en kort stund var gift med Georg Kreisler.

Ebinger emigrerte til USA i 1937, og kom tilbake til Berlin i 1947. Hun flyttet til München, der hun møtte sin annen ektemann, forleggeren Helwig Hassepflug, i 1961. De flyttet etterhvert tilbake til Berlin, der Blandine fortsatte sin karriere i teateret og som skuespillerinne i fjernsynsproduksjoner.

Hun døde 94 år gammel og ble gravlagt på Waldfriedhof Dahlem.

Filmografi i utvalg

Stumfilmer 
 1917: Der Vetter aus Mexiko – regi: Ferry Sikla
 1919: Der Knabe in Blau – regi: Friedrich Wilhelm Murnau
 1919: Prinz Kuckuck – regi: Paul Leni
 1921: Der Mann ohne Namen
 1921: Die Ratten, basert på et verk av Gerhart Hauptmann – regi: Hanns Kobe 
 1922: Mysterien eines Frisiersalons – regi: Bertolt Brecht og Erich Engel
 1926: Kopf hoch, Charly! – regi: Willi Wolff
 1930: Cyankali – regi: Hans Tintner

Lydfilmer 
 1932: Unheimliche Geschichten – regi: Richard Oswald
 1932: Kitty schwindelt sich ins Glück – Regi: Herbert Juttke
 1933: Kleiner Mann, was nun? – regi: Fritz Wendhausen
 1934: Da stimmt was nicht – regi: Hans H. Zerlett
 1935: Es flüstert die Liebe – regi: Géza von Bolváry
 1937: Der Biberpelz, basert på et verk av Gerhart Hauptmann – Regi: Jürgen von Alten
 1938: Der Berg ruft – regi og hovedrolle: Luis Trenker
 1948: Affaire Blum – regi: Erich Engel
 1950: Epilog – Das Geheimnis der Orplid – regi: Helmut Käutner
 1950: Die Treppe – regi: Alfred Braun og Wolfgang Staudte
 1951: Das Beil von Wandsbek – regi: Falk Harnack
 1951: Der Untertan, basert på et verk av Heinrich Mann – regi: Wolfgang Staudte
 1954: Verrat an Deutschland – regi: Veit Harlan
 1954: Ännchen von Tharau – regi: Wolfgang Schleif
 1955: Vatertag – regi: Hans Richter 
 1956: Die Stimme der Sehnsucht – regi: Thomas Engel
 1958: Fräulein – regi: Henry Koster
 1958: Mädchen in Uniform – regi: Géza von Radványi
 1959: Alle Tage ist kein Sonntag – regi: Helmut Weiss
 1959: Der letzte Fußgänger – regi: Wilhelm Thiele
 1960: Der Tod im Apfelbaum – regi: Wilhelm Semmelroth
 1960: Der letzte Zeuge – regi: Wolfgang Staudte
 1961: Der Lügner – regi: Ladislao Vajda
 1962: Bekenntnisse eines möblierten Herrn
 1962: Liebe will gelernt sein – regi: Kurt Hoffmann
 1970: Wir zwei – regi: Ulrich Schamoni
 1971: Der Teufel kam aus Akasava – regi: Jesus Franco
 1972: Hauptsache Ferien – regi: Peter Weck
 1988: Blandine – eine Lebensmusik – regi: Horst Königstein

Referanser

Eksterne lenker 
 
 Blandine Ebinger at filmportal.de
 Fotos av Blandine Ebinger
 Blandines Leben

Personer fra Berlin
Tyske skuespillere